CELEX: 22016D1289
Language: lt
Date: 1430352000000
Title: 2015 m. balandžio 30 d. EEE jungtinio komiteto sprendimas Nr. 106/2015, kuriuo iš dalies keičiamas EEE susitarimo XIII priedas (Transportas) [2016/1289]

4.8.2016   
               
               
                  LT
               
               
                  Europos Sąjungos oficialusis leidinys
               
               
                  L 211/62
               
            EEE JUNGTINIO KOMITETO SPRENDIMAS
      Nr. 106/2015
      2015 m. balandžio 30 d.
      kuriuo iš dalies keičiamas EEE susitarimo XIII priedas (Transportas) [2016/1289]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtraukta 2014 m. balandžio 3 d. Europos Parlamento ir Tarybos direktyva 2014/45/ES dėl motorinių transporto priemonių ir jų priekabų periodinės techninės apžiūros, kuria panaikinama Direktyva 2009/40/EB (1);
               
            
                  (2)
               
               
                  į EEE susitarimą turi būti įtraukta 2014 m. balandžio 3 d. Europos Parlamento ir Tarybos direktyva 2014/46/ES, kuria iš dalies keičiama Tarybos direktyva 1999/37/EB dėl transporto priemonių registracijos dokumentų (2);
               
            
                  (3)
               
               
                  į EEE susitarimą turi būti įtraukta 2014 m. balandžio 3 d. Europos Parlamento ir Tarybos direktyva 2014/47/ES dėl Sąjungoje važinėjančių komercinių transporto priemonių techninio patikrinimo kelyje, kuria panaikinama Direktyva 2000/30/EB (3), ištaisyta OL L 197, 2014 7 4, p. 87;
               
            
                  (4)
               
               
                  Direktyva 2014/45/ES nuo 2018 m. gegužės 20 d. panaikinama į EEE susitarimą įtraukta Europos Parlamento ir Tarybos direktyva 2009/40/EB (4), todėl nuo 2018 m. gegužės 20 d. ji turi būti iš EEE susitarimo išbraukta;
               
            
                  (5)
               
               
                  Direktyva 2014/47/ES nuo 2018 m. gegužės 20 d. panaikinama į EEE susitarimą įtraukta Europos Parlamento ir Tarybos direktyva 2000/30/EB (5), todėl nuo 2018 m. gegužės 20 d. ji turi būti iš EEE susitarimo išbraukta;
               
            
                  (6)
               
               
                  todėl EEE susitarimo XIII priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XIII priedas iš dalies keičiamas taip:
      
                  1.
               
               
                  Po 16a punkto (Europos Parlamento ir Tarybos direktyva 2009/40/EB) įterpiamas šis punktas:
                  
                              „16b.
                           
                           
                              
                                 32014 L 0045: 2014 m. balandžio 3 d. Europos Parlamento ir Tarybos direktyva 2014/45/ES dėl motorinių transporto priemonių ir jų priekabų periodinės techninės apžiūros, kuria panaikinama Direktyva 2009/40/EB (OL L 127, 2014 4 29, p. 51).“
                           
                        
            
                  2.
               
               
                  Po 17h punkto (Europos Parlamento ir Tarybos direktyva 2000/30/EB) įterpiamas šis punktas:
                  
                              „17ha.
                           
                           
                              
                                 32014 L 0047: 2014 m. balandžio 3 d. Europos Parlamento ir Tarybos direktyva 2014/47/ES dėl Sąjungoje važinėjančių komercinių transporto priemonių techninio patikrinimo kelyje, kuria panaikinama Direktyva 2000/30/EB (OL L 127, 2014 4 29, p. 134), ištaisyta OL L 197, 2014 7 4, p. 87.“
                           
                        
            
                  3.
               
               
                  24c punktas (Tarybos direktyva 1999/37/EB) papildomas šia įtrauka:
                  
                              „—
                           
                           
                              
                                 32014 L 0046: 2014 m. balandžio 3 d. Europos Parlamento ir Tarybos direktyva 2014/46/ES (OL L 127, 2014 4 29, p. 129).“
                           
                        
            
                  4.
               
               
                  16a punkto (Europos Parlamento ir Tarybos direktyva 2009/40/EB) ir 17h punkto (Europos Parlamento ir Tarybos direktyva 2000/30/EB) tekstas nuo 2018 m. gegužės 20 d. išbraukiamas.
               
            2 straipsnis
      Direktyvų 2014/45/ES, 2014/46/ES ir 2014/47/ES, ištaisytų OL L 197, 2014 7 4, p. 87, tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
      3 straipsnis
      Šis sprendimas įsigalioja 2015 m. gegužės 1 d., jei pateikti visi pranešimai pagal EEE susitarimo 103 straipsnio 1 dalį (*), arba EEE jungtinio komiteto sprendimo Nr. 88/2014 įsigaliojimo dieną (6), iš šių datų pasirenkama vėlesnė.
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. balandžio 30 d.
         
            
               EEE jungtinio komiteto vardu
            
            
               Pirmininkas
            
            Gianluca GRIPPA
         
      
      
         (1)  OL L 127, 2014 4 29, p. 51.
      
         (2)  OL L 127, 2014 4 29, p. 129.
      
         (3)  OL L 127, 2014 4 29, p. 134.
      
         (4)  OL L 141, 2009 6 6, p. 12.
      
         (5)  OL L 203, 2000 8 10, p. 1.
      
         (*)  Konstitucinių reikalavimų nenurodyta.
      
         (6)  2014 m. gegužės 16 d. EEE jungtinio komiteto sprendimas Nr. 88/2014, kuriuo iš dalies keičiamas EEE susitarimo XIII priedas (Transportas) (OL L 310, 2014 10 30, p. 40).